cyanic-selkie/wikianc huggingface dataset:
Intian teknilliset korkeakoulut
Arvostetuimmat IIT:t yliopistorankingeissa
Vuonna 2017 kansainvälinen Shanghain Jiao Tong -yliopiston ARWU-yliopistoranking sisällytti kolme Intian teknologiainstituuttia (IIT) maan korkeakoulujen parhaimmistoon: IIT Delhi, IIT Kharagpur ja IIT Madras. Ne kaikki sijoittuivat vertailussa maailmanlistan ehdokaslistalle sijaluokkaan 701-800, johon Intiasta luokiteltiin myös Delhin yliopisto. Näitä korkeatasoisemmiksi ARWU arvioi vain kolme muuta intialaista korkeakoulua tai yliopistoa (Intian tiedeinstituutti, Jawaharlal Nehrun yliopisto ja Kalkutan yliopisto). Vuoden 2020 ARWU-listalla oli jo viisi Intian teknillistä korkeakoulua: IIT Madras (noussut sijaluokkaan 601-700), IIT Delhi, IIT Kharagpur (701-800), IIT Kanpur ja IIT Roorkee (901-1000).
Intian kansallisessa korkeakoulujen paremmuusluokittelussa (NIRF) Intian arvostetuimpien korkeakoulujen joukkoon sijoittuivat seuraavat teknilliset korkeakoulut (IIT):
Myös Times Higher Education ja espanjalainen, korkeakoulujen verkkonäkyvyyttä korostava Webometrics-yliopistorankingissa sijoittivat paljolti samat IIT:t arvoistetuimpien intialaisten korkeakoulujen joukkoon.
Intian teknillisten korkeakoulujen (IIT) luettelo
Oheisessa luettelossa on esitetty IIT-järjestelmään kuuluvat Intian teknilliset korkeakoulut perustamisvuotensa (IIT:n asema) mukaisessa järjestyksessä. Vuonna 2016 neljä uutta korkeakoulua (ITT Goa, ITT Dharwad, ITT Bhilai ja ITT Jammu) liitettiin osaksi IIT-järjestelmää.
Erkki Heinonen
Erkki Heinonen -nimisiä henkilöitä ovat:
Damagaramin sulttaanikunta
Damagaramin sulttaanikunta oli vuoden 1731 tienoilla perustettu valtio nykyisen Nigerin alueella Afrikassa. Valtio oli voimakkaimmillaan 1800-luvun puolivälissä, jolloin sillä oli iso, hyvin varustettu armeija ja se valvoi tärkeitä Saharan poikki kulkevia kauppareittejä. Hallintokaupunkinaan sulttaanit pitivät Zinderiä. Ranskan siirtomaa-armeija valtasi sulttaanikunnan vuonna 1899, minkä jälkeen sulttaani-instituutio on ollut lähinnä seremoniallinen. Vuosina 1906–1923 sulttaanikunta oli kokonaan lakkautettu.
Historia
pienois|vasen|Pääkaupunki [[Zinder vuonna 1906.]] pienois|vasen|Sulttaanin palatsin pihaa [[Zinderissä.Kuva vuodelta 1906.]] Paikalliset aristokraatit perustivat Damagaramin vuonna 1731. Alueen valtaväestö, hausat, tunnettiin taitavina käsityöläisinä ja kauppiaina. He olivat tuolloin omaksuneet islamin uskon.
Alkuun Damagaram oli pelkkä pikkukylä ja Kanem-Bornun vasalli. Valtio oli sisäisesti epävakaa mutta onnistui vähitellen levittämään valtaansa ympäröiviin kyliin. Poliittinen järjestelmä muistutti keskiajan Euroopan feodaalijärjestelmää. Siinä aristokraatit omistivat maat ja alustalaiset tekivät palveluksia aristokraateille, jotka suojelivat maata sotilaallisesti. Damagaramin alue alkoi kasvaa 1700- ja 1800-luvuilla, jolloin se valloitti ympäröineitä valtioita. Samoihin aikoihin Kanem-Bornun vaikutusvalta heikkeni Sokoton voimistumisen ja katovuosien vuoksi.
Zinder alkoi 1700-luvulla kehittyä kaupalliseksi keskukseksi. Sen sijainti oli erinomainen, sillä se sijaitsi Saharan eteläpuolisen alueen kauppareiteillä. Sieltä käytiin kauppaa Tripoliin nykyisessä Libyassa ja Kanoon nykyisessä Nigeriassa. Sieltä lähti kauppareittejä myös itään ja länteen. Sulttaanit siirsivät hovinsa Zinderiin vuonna 1736, ja sinne muutti tuaregeja, jotka toivat kaupunkiin oppineisuutta. Sulttaani antoi heidän perustaa omat korttelinsa, ja alkuperäisasukkaat asuivat kaupungin vanhoissa osissa. 1800-luvun alussa Zinderistä tuli valtion pääkaupunki, ja nykyinen palatsi rakennettiin vuoden 1850 tienoilla.
Eurooppalainen matkailija vieraili Zinderissä vuonna 1850. Hän kirjoitti, että sulttaani asuu palatsissaan 300 vaimonsa kanssa ja että lapsia on lukematon määrä. Sanottiin, että sulttaani komentaa 300 ratsumiestä ja 30 000 jalkaväen sotilasta. Armeijalla oli käytössään 12 Zinderissä tehtyä kanuunaa. Zinder sijaitsi kaukana Sokoton ydinalueilta, mikä mahdollisti itsenäisen politiikan harjoittamisen. Lisäksi sulttaanikunnan käsityöläiset hallitsivat tykinvalmistuksen taidon muista alueen valtakunnista poiketen. Voimansa huipulla Damagaram oli sulttaani Tanimoun dan Sulaymanin valtakausien aikana. Hän hallitsi vuosina 1841–1843 ja jälleen 1851–1884. Sokoton laajentumisyritykset torjuttiin, ja sulttaanikunta turvasi kauppareittien hallinnan omilla valloitussodillaan.
Ranska valtasi sulttaanikunnan vuonna 1899. Sen pinta-ala oli tuolloin yli 70 000 neliökilometriä ja väkiluku noin 400 000. Hallitseva sulttaani surmattiin, ja sulttaanikunnan poliittinen merkitys väheni. Ranskalaiset lakkauttivat sulttaanikunnan kokonaan vuonna 1906 saatuaan tietää sulttaani Amadou dan Bassan kapina-aikeista. Damagaranin alue jaettiin kolmeen osaan ja niiden johtajaksi nousi Amadoun entinen eunukkiorja Ballama Ousman, joka saavutti ranskalaisten luottamuksen syyttämällä kilpailijoitaan kapinallisiksi ja salaliittolaisiksi. Vuonna 1915 Ballama ajoi maanpakoon kilpailijansa Barma Moustaphan, joka oli sulttaanien jälkeläinen. Ballaman petollisuus tuli ranskalaisten tietoon 1922, ja seuraavana vuonna uudeksi sulttaaniksi nimitettiin Barma Moustapha. Zinder toimi Nigerin siirtomaan pääkaupunkina 1911–1926, minkä jälkeen hallinto muutettiin nykyiseen pääkaupunkiin Niameyhin.
Hallinto ja talous
Damagaramin sulttaanikunta ei koskaan kuulunut siirtomaa-aikaa edeltäneen Afrikan suurimpiin. Suurimmillaan se hallitsi noin 70 000 neliökilometrin eli nykyisen Sierra Leonen laajuista aluetta. Monet kauppareitit yhdistyivät Zinderin kaupungissa, mikä toi sulttaanikunnalle taloudellista vaikutusvaltaa.
Damagaramia hallittiin tehokkaasti. Jokaisen kylään nimitettiin virkamies, joka toimi suoraan sulttaanin alaisena. Hänen tehtävänään oli valvoa paikallisia päälliköitä ja varmistaa, että he noudattivat sulttaanin määräyksiä. Tuloja sulttaani sai kolmesta eri lähteestä. Yksi kolmasosa muodostui kansalaisten maksamista veroista ja toinen kolmasosa tuli karavaanikauppiaiden maksamista maksuista. Kolmasosa tuli orjakaupasta. Ihmisiä otettiin kiinni ja myytiin orjina eteenpäin.
Kehittynyt byrokratia osoittautui tärkeäksi, kun valvottiin luonnonvarojen käyttöä. Hallinto kiinnitti erityistä huomiota puiden ja metsien hakkuuseen. Eurooppalaisia matkailijoita hämmästytti, miten vähän maata oli viljeltynä. Alueella noudatettiin käytäntöä, missä osa maasta jätettiin viljelemättä joka kuudes vuosi. Käytäntö oli voimassa pitkälle 1900-luvulle. Osa puista kuului sulttaanille, ja niiden kaataminen oli kielletty ankarien rangaistusten uhalla. Esimerkiksi anapuu (Faidherbia albida) eli gao sisältää tärkeitä maaperän hedelmällisyyttä ylläpitäviä mineraaleja. Sen lehdet tarjoavat myös ravintoa lampaille ja vuohille huhtikuusta kesäkuuhun, jolloin niillä on muuten vähän ravintoa. Päätöksellä suojella anapuita on ollut vaikutuksia myös nykyaikaan. 1950-luvulla Damagaramin alueen pensaisto alkoi vähetä ja myös puut olivat vaarassa. Entiset ”sulttaanin puut” julistettiin ”kuvernöörin puiksi”, joiden kaataminen oli kiellettyä. Nykyään alueella voi nähdä anapuumetsikköjä, joissa on eri ikäisiä puita.
Sulttaanikunta nykyään
pienois|Sulttaanin palatsi nykyään. Sulttaanikunta on edelleen olemassa, ja sen virallinen kirjanpito pitää Ballama Ousmanin valtakautta sijaishallituksena. Nykyinen sulttaani Aboubacar Sanda Oumarou on hallinnut vuosina 1978–2000 ja jälleen vuodesta 2011. Hänen virkansa on lähinnä seremoniallinen. Yli 170 vuotta vanha palatsi on Zinderin suosituin turistikohde. Rakennuksen muuri on 10 metriä korkea ja 10 metriä paksu, ja sen julkisivuun on kuvattu sulttaanikunnan tunnukset: miekka, kilpi ja kaksi keihästä.
Luettelo sulttaaneista
Damagaramin sulttaanikuntaa ovat hallinneet seuraavat sulttaanit:
Vjatšaslau Kuznjatsou (säveltäjä)
Vjatšaslau Kuznjatsou (,, Vjatšeslav Kuznetsov; s. 1955 Wien, Itävalta) on valkovenäläinen säveltäjä. Hän opiskeli sävellystä Jevgeni Glebovin johdolla Valko-Venäjän valtionmusiikkiakatemiassa Minskissä ja valmistui vuonna 1983. Hän suoritti siellä vielä täydentäviä opintoja saman opettajan johdolla vuoteen 1985 saakka. Kuznjatsoulle myönnettiin Valko-Venäjän valtionpalkinto vuonna 2003. Hänen teoksiaan on esitetty kansainvälisesti Itävallassa, Belgiassa, Ranskassa, Saksassa, Kreikassa, Israelissa, Japanissa, Portugalissa, Espanjassa, Sveitsissä, Isossa-Britanniassa ja Yhdysvalloissa.
Kuznjatsoun tuotantoon kuuluu muun muassa ooppera, baletteja, sinfonioita (I 1982, II 1984, III 1995), kamarimusiikkia, vokaaliteoksia ja pianosonaatti (1996).
Balazé
Balazé on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 6 kilometriä Vitrén kaupungista pohjoiseen.
Kaupungin linna Château du Châtelet on alkujaan rakennettu 1200-luvulla. 1600-luvulla linna tuli Hay-suvun omistukseen. Suvun päämies sai markiisin arvonimen, ja jolla oli lupa jakaa oikeutta sekä verotusoikeus. Tämä oikeus loppui Ranskan suureen vallankumoukseen vuonna 1789. Nykyisen muotonsa linna on saanut 1800-luvulla, ja se on yhä Hay-suvun omistuksessa.
Perfekti
Perfekti eli päättymä on kieliopin aikamuoto, joka ilmaisee tapahtumaa, jonka seuraamukset edelleen näkyvät. Usein sitä käytetään vuorovaikutuksessa preesensin kanssa.
Suomen kielen perfekti on liittomuoto, joka rakentuu olla-verbin persoonamuodoista ja partisiippimuodosta, jonka pääte on -nut/nyt, monikossa -neet. olen lukenut, olet lukenut, on lukenut, olemme lukeneet, olette lukeneet, ovat lukeneet. Tämä ei ole alkuperäinen kantauralilainen aikamuoto, vaan sen oletetaan kehittyneen ympäröivien germaanisten kielten vaikutuksesta (vrt. I have read jne.) viimeistään myöhäiskantasuomen kaudella, tosin jo kantauraliin rekonstruoituu viitteitä hieman samansuuntaisista rakenteista.
Carolina Ravassa
Carolina Ravassa (s. 15. kesäkuuta 1985 Cali) on kolumbialainen näyttelijä, joka on pääosin tehnyt sivurooleja elokuvissa, kuten Step Up 3D ja äänirooleja videopeleihin, kuten Grand Theft Auto V, Overwatch ja Just Cause 4.
Alkuvuodet
Ravassa syntyi Kolumbiassa, mutta kasvoi myös Yhdysvalloissa vietettyään molemmissa maissa lapsuutensa ja kouluvuodet. Hän osaa puhua myös neljää kieltä; espanjaa, englantia, portugalia ja italiaa. Ravassan perheessä puhutaan espanjaa ja englantia, kun italiaa ja portugalia hän opiskeli ollessaan vaihto-oppilaana Italiassa ja myöhemmin Brasiliassa. Molemmat hänen vanhempansa ovat kotoisin Kolumbiasta, mutta hänen äidin puoleinen isoäiti on kotoisin Wisconsinista. Lisäksi Ravassan isä vietti pitkään lapsuutensa Englannissa, jonka myötä heidän perheessään puhutaan myös englantia. Ravassa kiinnostui näyttelemisestä jo nuorena ja ensimmäinen rooli oli paikallisessa teatterissa esitetty Sound of Music, jossa Ravassa esitti Greteliä. Hän opiskeli teatteria Boston Collegessa ja televisio- ja elokuvanäyttelemistä New York Conservatory for Dramatic Artsissa.
Alix Ranskalainen
thumb|110px|Kapetinki-suvun vanhempi vaakuna. Alix Ranskalainen t. Alix de France, myös Adélaide de France (1151 – 1197 t. 1198) oli Blois'n ja Chartresin kreivitär. Hän oli Ranskan kuninkaan Ludvig VII:n (1100–1154) ja hänen ensimmäisen puolisonsa Aliénor Akvitanialaisen (1122–1204) tytär.
Alix sai nimensä äitinsä sisaren Petronilla Akvitanialaisen mukaan, tätä näet kutsuttiin myös nimellä Alix. Toisen tyttären syntyminen jo ristiretkelle osallistumisen myötä vakavasti rakoilleeseen liittoon oli pettymys, sillä kaikki odottivat valtaistuimelle perijää. Vanhempiensa eron (1152) jälkeen Alixin isä Ludvig avioitui Champagnen Adélen kanssa vuonna 1160 ja lupasi kahdelle ensimmäisen avioliittonsa tyttärelle veljen uudesta liitostaan. Hänen äitinsä avioitui heti eron jälkeen vuonna 1152 tulevan Englannin kuninkaan Anjoun kreivin Henrik II Plantagenêt'n kanssa.
thumb|110px|Blois'n ensimmäisten kreivien vaakuna Avioliitostan Alixilla ja Thibaut'lla oli lapset:
Alixin aviomies Thibaut V osallistui kolmanteen ristiretkeen ja sai surmansa Akkon piirityksessä. Alix oli Blois'n ja Chartresin kreivikuntien sijaishallitsija miehensä poissaolon ajan.
Matti Kuula
Matti Kuula, ent. Taikinamäki, (4. helmikuuta 1854 Töysä, Alavus – 3. maaliskuuta 1921 Vaasa ) oli suomalainen sotilas ja herätyssaarnaaja. Hänen poikansa oli säveltäjä Toivo Kuula.
Matti Taikinamäki sai sotilasnimen Kuula liittyessään Kaartiin 1872 ja käytti sitä nimeä loppuelämänsä. Jefreitteri Kuula lähti Turkin sotaan keisarin henkivartiokaartissa. Haavoituttuaan 5. syyskuuta 1877 Lovtšan taistelussa (nyk. Lovetš) hän palasi Suomeen. Hän erosi kaartista 1878 mutta liittyi uudestaan 1880, sai ylennyksen vääpeliksi 1881 ja siirtyi Vaasaan lasaretin hoitajaksi.
Kuula kirjoitti koko sotaretken ajan muistiinpanoja päiväkirjaansa. Waasa-lehteen kirjoittamansa artikkelit hän myöhemmin muokkasi Henkivartijan muistelmia -nimiseksi kirjaseksi. Muistelmansa Kuula kirjoitti 25 vuoden kuluttua, ja kirjoitustyöhön vaikutti silloin jo vanhalestadiolainen usko.
Kuula avioitui 1879 Sydänmaalta kotoisin olleen Susanna Vehkakosken kanssa, ja heille syntyi kahdeksan lasta, joista neljä kuoli pienenä. Lapsista Toivo Kuula on tunnettu säveltäjä. Poikansa Toivo Kuulan kuvauksen mukaan isä oli sodasta palattuaan "vanhana, komeana kaartilaisena paha juoppo ja naismies" mutta paransi tapansa lestadiolaisuuteen liityttyään. Sittemmin Matti Kuulasta tuli asemapoliisi, ja samalla hän toimi saarnaajana ja kirjoitti herätyskirjoituksia.
Independent Apostolic Lutheran Church
thumb|300px|right|Pohjois-Amerikan lestadiolaisuuden sukupuu. Sisältää myös kuolleet haarat. Independent Apostolic Lutheran Church (IALC) eli riitinmattilaisuus on lestadiolaisryhmä Yhdysvalloissa. Sen jälkeen kun pollarilaisuudesta oli 1962-1963 erkaantunut ryhmä nimeltä auneslaisuus, niin pollarilaisuuden pääsuuntaa ryhdyttiin nimittämään myös riitinmattilaisuudeksi. Riitinmattilaisuus sai nimensä saarnaaja Matt Reedin mukaan, sillä hänen katsottiin johtaneen pollarilaisuuden pääsuuntausta auneslaisuuden erkaantuessa siitä. Auneslaisuus sai nimensä sitä johtaneen Aunes Salmelan mukaan.
Pollarilaisuus erkaantui vanhoillislestadiolaisuudesta 1921-1922. Pollarilaisuudella on kannattajia lähinnä vain USA:ssa. Pollarilaiset kutsuvat itseään evankelisiksi, ja pollarilaisuuden perustaja Juho (John) Pollari olikin lähtöisin Vetelin evankelisista piireistä - nimenomaan äärimmäisevankelisista piireistä. Juho Pollari oli ehkä keskeisin vaikuttaja ns suurseuralaisuudessa ennen pollarilaisuuden erkaantumista erilliseksi ryhmäksi vuonna 1921. Pollari mm laittoi lehteen kutsuilmoituksen lestadiolaisryhmien vuoden 1908 yhteiseen kokoukseen, jossa suurseuralaisuus sai alkunsa.
Riitinmattilaisia on vuoden 2012 arvion mukaan vain noin 600, joten vuoden 2001 arvion jälkeen riitinmattilaisten määrä on romahtanut viidesosaan. Vuonna 2001 riitinmattilaisia arvioitiin olevan vielä jopa 3 000. Riitinmattilaisia on vuoden 2012 arvion mukaan noin 50 enemmän kuin auneslaisia, joten suunnilleen saman verran. Heillä on seurakuntia Minneapolisissa, Duluthissa, Kenoshassa ja Ishpemingissä. Riitinmattilaisuudesta erkani vuonna 1982 ollanketolaisuus-niminen erittäin pieni ryhmä, joka on nimetty saarnaaja Elden Ollankedon mukaan.
Vuonna 2012 riitinmattilaisia oli n 600, joten se on kahdeksanneksi suurin lestadiolaisuuden haara maailmassa, ja suurin pollarilaisuuden haara. Suurin lestadiolaisuuden haara on vuonna 2012 vanhoillislestadiolaisuus 115 000 henkilöllä, josta pollarilaisuus erkani vuonna 1921.
Team Vanpa
Team Vanpa ry on vuonna 1995 Länsi-Vantaalla perustettu jalkapallo- ja futsalseura. Alkujaan seura perustettiin tarjoamaan rennompaa ja hauskempaa harrastustoimintaa lapsille, nuorille ja aikuisille. Perustajajäsenet olivat olleet jo hyvän aikaa huolissaan nuorille suunnatun urheiluharrastuksen yhä etenevässä määrin lisääntyvästä vakavoittamisesta. Vuosien saatossa toiminnassa on ollut mukana satoja aktiivisia harrastajia.
Futsal
Team Vanpan edustusjoukkue nousi kaudeksi 2018-2019 pääsarjatasolle Naisten Futsal-liigaan ja toinen joukkue pelaa naisten kolmannella sarjaportaalla.
Jääpallon SM-sarja 1948
Jääpallon Suomen Palloliiton mestaruudesta 1948 pelasi 20 joukkuetta jaettuna kahteen lohkoon aiemman neljän lohkon sijasta. Aiemmasta poiketen ei pelattu välieriä, vaan lohkovoittajat selviytyivät loppuotteluun ja toiseksi sijoittuneet pelasivat pronssiottelun. Suomen mestaruus ratkaisiin liittojen Palloliitto-Työväen Urheiluliitto mestareiden välisessä loppuottelussa.
SPL:n finaali pelattiin Varkaudessa Joutenlahden jäällä WP-35:n ja OPS:n välillä. Ottelun voitti WP-35 maalein 2-0, mestaruus oli WP-35:n neljäs perättäinen ja kaikkiaan viides, mikä teki seurasta 1940-luvun menestyneimmän jääpalloseuran. WP-35 voitti vielä TUL:n mestarin Turun Pyrkivän liittojen välisessä mestaruusottelussa maalein 6-0. Lappeenrannassa pelatussa pronssiottelussa LUM voitti Hukat niukasti 4-3. Lappeenrantalaisseuroille mitali oli kaikkien aikojen ensimmäinen jääpallon SM-sarjamitali, viipurilaistaustainen helsinkiläisseura Hukat jäi edelleen mitaleitta. Mitalipeleihin seura ei enää kauden 1948 jälkeen päässyt.
Molempien lohkojen neljä viimeistä putosi Suomensarjaan, ja tilalle nousi sarjan supistamisen myötä neljä joukkuetta. Pudonneiden joukossa olivat muun muassa entiset suurseurat Viipurin Sudet ja Helsingin Jalkapalloklubi.
Lopulliset sijoitukset
Sarjaan nousivat Kissalan Pojat, Oulun Pallo-Pojat, Vaajakosken Pallo ja Viipurin Reipas. Joukkuemäärä supistettiin 16:een, joten kahdeksan joukkuetta putosi sarjasta.
Osake
thumb|Vanha pankin [[osakekirja. Nykyisin kaikilla osakeyhtiöillä ei ole osakekirjoja.]]
Osake on osuus osakeyhtiössä ja eräissä osuuskunnissa. Osakeyhtiön osake antaa omistajalleen oikeuden päätöksentekoon yhtiökokouksessa sekä varallisuusoikeuksia kuten oikeuden osinkoon.
Osakeyhtiöllä on Suomessa oltava vähintään yksi osake. Myös osuuskunta voi halutessaan laskea liikkeelle osakkeita. Tämä artikkeli koskee osakeyhtiöiden osakkeita, jollei muuta ole mainittu. Osakkeella tarkoitetaan joskus asunto-osaketta (osakehuoneistoa).
Osakkeen antamat oikeudet
Osakeyhtiön omistus on jaettu keskenään yhtä suuriin osuuksiin eli osakkeisiin. Osakkeet antavat oikeuden äänestää yhtiökokouksessa, oikeuden osinkoon ja oikeuden jako-osuuteen yhtiötä purettaessa. Omistuksen jakautuminen osakkeisiin on osakeyhtiön keskeinen piirre. Osakkeet ovat tavallisesti myös siirtokelpoisia, sillä niitä voi esimerkiksi myydä.
Osakkeen syntyminen
Osake syntyy osakeannissa. Maksullisessa osakeannissa yhtiö kerää omaa pääomaa toimintansa rahoittamiseen joko uusilta tai vanhoilta osakkeenomistajilta. Maksuttomassa osakeannissa yhtiö antaa uusia osakkeita ilman, että se saa niistä uusia varoja.
Osakkeiden omistus ja osakekirja
thumb|Vanha teollisuusyhtiön [[osakekirja.]] Osakeyhtiön osakkeiden omistajat ovat myös yhtiön omistajia. Heitä kutsutaan osakkeenomistajiksi eli osakkaiksi.
Erskine Hawkins
Erskine Hawkins (26. heinäkuuta 1914 Birmingham, Alabama – 11. marraskuuta 1993 Willingboro, New Jersey) oli yhdysvaltalainen jazzmuusikko. Hänet tunnetaan muun muassa jazzstandardi "Tuxedo Junctionin" säveltäjänä. Hawkins aloitti trumpetin soittamisen 13-vuotiaana. Tätä ennen hän oli jo harjoitellut rumpujen- ja pasuunansoittoa. Opiskellessaan Alabama State Teachers Collegessa Hawkins aloitti toiminnan Bama State Collegians -yhtyeen johtajana ja trumpetistina. Myöhemmin tämän kokoonpanon pohjalta kehittyi Erskine Hawkins Orchestra, joka teki ensilevytyksensä vuonna 1936. Tähän swing-yhtyeeseen kuuluivat myös Dud Bascomb, Paul Bascomb, Julian Dash, Haywood Henry ja Avery Parrish.
Osake
Osakkeiden omistus ja osakekirja
Suomalaisen osakeyhtiön on pidettävä luetteloa osakkeistaan ja niiden omistajista osakasluettelon avulla. Osakekirja on paperimuotoinen todistus osakkeen tai osakkeiden omistamisesta. Suomessa osakekirjoja käytetään yleisesti asunto-osakeyhtiöissä, joissa ne ennen olivat pakollisia. Osakekirjoja voidaan käyttää myös muissa osakeyhtiöissä. Ne eivät kuitenkaan ole välttämättömiä. Arvo-osuusjärjestelmään liittyneet yhtiöt, kuten pörssiyhtiöt, poikkeavat edellä kerrotusta. Niiden osakasluetteloa vastaavat tiedot ovat arvo-osuusjärjestelmässä. Ne eivät myöskään voi antaa osakekirjoja.
Erskine Hawkins
Ennen toista maailmansotaa Hawkins yhtyeineen julkaisi kolme merkittävää jazz-/pophittiä. Nämä olivat "Tuxedo Junction", "After Hours" ja "Tippin' In". "Tuxedo Junctionin" alkuperäisversio nousi vuonna 1940 listoilla seitsemänneksi. Glenn Millerin orkesterin versio siitä nousi listaykköseksi, ja omat coverversionsa kappaleesta tekivät myös Duke Ellington, Harry James, Andrews Sisters, Stan Kenton, Quincy Jones, Chet Atkins, King Curtis, Floyd Cramer, Gene Krupa, Duane Eddy, Joe Jackson ja Manhattan Transfer.
Osake
Osakkeen arvo
Osakkeen arvo riippuu siitä, kuinka se määritellään. Eri tarkoituksiin käytetään erilaisia arvoja.
Marcus Davidsson
Marcus Thomas Davidsson (s. 18. marraskuuta 1998 Tyresö, Ruotsi) on ruotsalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä, mutta Davidsson osaa pelata myös laidassa.
Erskine Hawkins
Hawkins löysi useita ensiluokkaisia jazzmuusikoita, joihin lukeutuivat Parrish, Henry, Bascombit ja Sammy Lowe sekä laulajat Ida James, Delores Brown ja Della Reese. Hawkinsin myöhemmät levytykset ovat tyylillisesti enemmän kallellaan rhythm and bluesiin kuin jazziin. Hän oli yksi Ray Charlesin tärkeimmistä musiikillisista vaikuttajista.
Marcus Davidsson
Seuraura
Davidsson on Tyresö HK:n kasvatti. Hän siirtyi C-juniori-ikäisenä Djurgårdens IF:ään. Kaudella 2014–2015 Davidsson toimi seuran J18-junioreiden kapteenina. Hän jakoi J18 Allsvenskanin runkosarjassa joukkueen sisäisen tehotilaston voiton Johannes Sandbergin kanssa lukemalla +12, kuten myös pudotuspeleissä Joakim Bolinderin ja Viktor Åströmin kanssa lukemalla +3. Davidsson oli pudotuspeleissä myös kolmella osumallaan Djurgårdenin paras maalintekijä Pontus Karlssonin ja William Fällströmin kanssa.
Osake
Osakkeen nimellisarvo
Suomessa osakkeella ei nykyään välttämättä ole nimellisarvoa. Aiemmin se oli pakollinen. Nimellisarvo on tavallisesti osakkeen muita arvoja pienempi. Osakeannissa osakkeen merkintähinta ei ole saanut alittaa sen nimellisarvoa.
Marcus Davidsson
Seuraura
Kaudella 2015–2016 Davidsson oli Djurgårdenin J20-junioreiden toiseksi paras pistemies Johannes Sandbergin jälkeen tehoilla 17+23=40. Hän voitti kauden päätteeksi J20 SuperElitin mestaruuden ja palkittiin pudotuspelien arvokkaimpana pelaajana. Davidsson edusti Djurgårdenia kauden aikana myös Junior Club World Cupissa, jonka joukkue voitti. Hän debytoi kauden aikana myös seuran SHL-joukkueessa, jossa Davidsson pelasi yhden runkosarja- ja playoff-ottelun tehden yhden maalin. Vain 17-vuotias Davidsson teki SHL-debyyttinsä runkosarjan päätöskierroksella 8. maaliskuuta 2016 Färjestad BK:ta vastaan. Hän sai ottelussa jääaikaa 5.40 minuuttia. Davidsson teki ottelussa myös ensimmäisen SHL-maalinsa hänen ensimmäisessä vaihdossaan.
Erskine Hawkins
Vuonna 1948 Hawkinsin sävellys "Gabriel's Heater" pääsi Top 30 -listalle. Yhtye teki paluun vuonna 1971 ja julkaisi albumin Live at Club Soul Sound. Hawkins otettiin Alabama Jazz Hall of Fameen ensimmäisten muusikkojen joukossa vuonna 1978. Hänet otettiin myös Alabama Music Hall of Fameen vuonna 1989.
Marcus Davidsson
Seuraura
Kesäkuussa 2016 Davidsson teki kaksivuotisen SHL-sopimuksen Djurgårdenin kanssa. Hän teki joukkueessa varsinaisella tulokaskaudellaan 2016–2017 45 runkosarja-, kolmessa playoff- ja kolmessa Mestarien liigan ottelussa tehot 5+4=9. Davidsson vahvisti myös Djurgårdenin J20-junioreita, joiden kapteenistoon hän kuului.
Osake
Osakkeen nimellisarvo
Nimellisarvon alkuperäinen merkitys on ollut velkojien suojaaminen. Osakepääomaa ei ole saanut alentaa alle osakkeiden yhteenlasketun nimellisarvon. Säännös on kuitenkin käytännössä menettänyt suojausmerkityksensä.
Marcus Davidsson
Seuraura
Buffalo Sabres varasi Davidssonin toisella kierroksella 37. pelaajana NHL:n varaustilaisuudessa 2017. Kaudella 2017–2018 hän teki SHL:n runkosarjassa 21 tehopistettä. Kaudella 2018–2019 Davidsson teki liigan yhden kauden piste-ennätyksensä tehoilla 10+17=27. Hän voitti kauden päätteeksi SHL-hopeaa.
Osake
Osakkeen nimellisarvo
Aiemmin nimellisarvolla oli suuri merkitys myös siksi, että osinkotuotto ilmoitettiin prosenttina nimellisarvosta.
Marcus Davidsson
Seuraura
Kaudeksi 2019–2020 Davidsson siirtyi kaksivuotisella sopimuksella Växjö Lakers HC:hen. Alkukaudella 2020–2021 hän jäi siellä pieneen rooliin ja teki 12 ottelussa vain yhden syöttöpisteen, kunnes Davidssonin sopimus purettiin yhteisymmärryksessä marraskuussa 2020. Seuraavana päivänä hänen tiedotettiin siirtyvän loppukauden kattavalla sopimuksella sarjatasoa alemmas HockeyAllsvenskan-joukkue Västerviks IK:hon. Samalla joukkueeseen siirtyi NHL-seura Ottawa Senatorsin organisaatiosta lainalle hänen isoveljensä Jonathan. Marcus Davidsson teki 23 ottelussa vain tehot 1+4=5, kunnes hänen sopimuksensa purettiin helmikuussa 2021. Samassa kuussa Davidsson siirtyi loppukauden sopimuksella jatkamaan Allsvenskan-pelejään Södertälje SK:n riveihin.
Osake
Osakkeen tuotto
Osake voi antaa osakkeenomistajalle tuottoa usealla eri tavalla.
Osake tuottaa, kun yhtiö jakaa osakkeenomistajille varoja. Osinko on tavallinen tuotonjakotapa. Osingon lisäksi voidaan Suomessa osakeyhtiöstä jakaa varoja ns. vapaan oman pääoman rahastosta, alentamalla osakepääomaa, hankkimalla yhtiölle sen omia osakkeita (osakkeiden takaisinosto) tai purkamalla yhtiö. Käytetyn jakotavan valintaan vaikuttaa mm. verotus. Varojen jakoa on kuitenkin rajoitettu siten, että yhtiö ei saa olla maksukyvytön eikä jako saa aiheuttaa maksukyvyttömyyttä.
Marcus Davidsson
Seuraura
Joulukuussa 2022 HV71 purki Davidssonin ja hänen veljensä Jonathanin sopimukset. Seuraavana päivänä veljesten uutisoitiin siirtyvän loppukauden 2022–2023 kattavilla sopimuksilla SM-liigajoukkue Tapparaan. Viidennessä loppuottelussa 27. huhtikuuta 2023 Pelicansia vastaan Marcus Davidsson teki Tapparan 5–4-voittomaalin ensimmäisessä jatkoerässä ajassa 68.57. Hänen osumansa ratkaisi Tapparalle suomenmestaruuden. Esa Pirnes valitsi Davidssonin ottelun Alumnien tähtien ykköstähdeksi. Davidsson teki 31 runkosarjaottelussa kahdeksan maalia ja 23 tehopistettä. Hän voitti myös Mestarien liigan mestaruuden.
Osake
Osakkeen tuotto
Tuottoa voi saada myös, jos osakkeen arvo nousee. Arvonnousu realisoituu, kun osakkeet myydään hankintahintaa korkeampaan hintaan.
Marcus Davidsson
Seuraura
Kaudeksi 2023–2024 Davidssonin veljekset siirtyivät vuoden mittaisilla sopimuksilla jatkamaan SM-liigapelejään Porin Ässiin.
Osake
Osakkeen tuotto
Osake voi antaa myös muuta kuin rahallista tuottoa. Asunto-osakeyhtiön ja keskinäisen kiinteistöosakeyhtiön osakkeet tuottavat oikeuden hallita tiettyä huoneistoa tai muuta rakennuksen tai kiinteistön osaa. Golf-osake tuottaa oikeuden pelata golfia yhtiön kentällä.
Marcus Davidsson
Maajoukkueura
Davidsson pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Davidsson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Davidsson pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Davidsson pelasi myös World U-17 Hockey Challengessa syksyllä 2014, jolloin hän voitti pronssia. Yhteensä Davidsson on pelannut kymmenen nuorten ja 38 poikien maaottelua.
Ruotsin A-maajoukkueessa Davidsson on pelannut kolme ottelua ilman tehopisteitä. Hän teki A-maajoukkuedebyyttinsä Channel One Cupissa 13. helmikuuta 2018 Moskovan VTB-jääpalatsissa turnauksen isäntäjoukkue Venäjää vastaan. Davidsson merkittiin Ruotsin kakkossentteriksi laidoilleen hänen isoveljensä Jonathan Davidsson sekä Axel Jonsson Fjällby.
Osake
Kaupankäynti osakkeilla
Osake on arvopaperi, jonka voi tavallisesti myydä tai muuten siirtää toiselle omistajalle.
Marcus Davidsson
Pelityyli
Elite Prospects-sivuston mukaan Davidsson on kokonaisvaltainen kahden suunnan pelaaja, jolla on nopeat jalat ja hyvä pelikäsitys. Hän on tunnollinen puolustamaan ja Davidsson on käyttökelpoinen sekä tasavajaalla että alivoimalla. Sivuston mukaan hän on joukkuepelaaja, jolla on kunnolliset hyökkäyspään taidot.
Osake
Kaupankäynti osakkeilla
Pörssiosakkeilla voi käydä kauppaa pörssissä. Pörssiosakkeita on pörssiyhtiöissä. Suomessa pörssiyhtiön on oltava julkinen osakeyhtiö (oyj).
Marcus Davidsson
Muuta
Davidssonin isoveli Jonathan pelaa hyökkääjä Marcusin joukkuetoverina Ässissä. Hän on pelannut urallaan myös kuusi NHL-ottelua Ottawa Senatorsissa kaudella 2019–2020.
Justus (sarjakuvahahmo)
Justus (Archie Andrews) on yhdysvaltalainen sarjakuvahahmo. Hahmon ystävineen loi Bob Montana Pep-sarjakuvalehteen vuonna 1941. Archie ilmestyy sekä useina sarjakuvalehtinä että vuodesta 1947 asti sanomalehtisarjakuvana. Montana keskittyi sanomalehtiversioon, jota hän kirjoitti ja piirsi äkilliseen kuolemaansa asti vuonna 1975. Sarjaa jatkoi Archie-sarjakuvalehden vakiokalustoon kuulunut Dan deCarlo vuoteen 1993. Sarja jatkuu muiden tekijöiden tekemänä yhä.
Osake
Kaupankäynti osakkeilla
Jos osaketta ei ole listattu pörssiin eikä monenkeskiseen kaupankäyntijärjestelmään, kyseessä on listaamaton osake. Suomessa suurinta osaa osakeyhtiöistä ei ole listattu. Niiden osakkeet ovat siten listaamattomia. Kaupankäynti listaamattomilla osakkeilla on myös mahdollista, mutta se on muita osakkeita hankalampaa.
Justus (sarjakuvahahmo)
Sarjan vakiohahmoja ovat tyypillisen amerikkalaisen teinipojan Justuksen lisäksi muun muassa kyltymättömästä ruokahalustaan tunnettu Santtu (Jughead) ja Justuksen suosiosta kilpailevat Valpuri (Veronica) ja Helena (Betty). Stereotyyppisiä hahmoja ovat Masa (Reggie, rikas ja leuhka poika), Mosse (Moose, äkkipikainen voimanpesä) ja Nero (Dilton, silmälasipäinen älykkö). Vuosien mittaan sarjassa on ollut useita hahmoja, joita läheskään kaikkia ei ole esiintynyt sanomalehtiversiossa. Suomessa tunnettu sarjakuvalehtien hahmo on nykyisin televisiosarjasta tuttu Sabrina, teininoita, joka esiintyi nimenomaan Justuksessa silloin kun tällä ei ollut omaa sarjakuvalehteä.
Sanomalehdissä ilmestyvän Justuksen hahmot ovat selvästi vanhempia kuin sarjakuvalehdissä. Sanomalehtiversio onkin suunnattu monenikäisille, kun sarjakuvalehtiversio on puhtaasti teini-ikäisten sarjakuva.
Archie Andrews -radiosarjaa esitettiin Yhdysvalloissa vuosina 1943–1953.
Suomessa sanomalehtiversio on tunnetumpi, muualla yleensä päinvastoin. Apu-lehti julkaisi sunnuntaisarjaa pitkään, ja arkiversiota tuli monissa maakuntalehdissä. Vaikuttaa että Montanan kuoleman jälkeen kiinnostus Suomessa laimeni. Sarjakuvalehtenä Justusta yritettiin lanseerata 1980-luvun loppupuolella, mutta yli 90 % painoksesta jäi myymättä. Lehteä tuli kaksi numeroa.
1960-luvulla Yhdysvalloissa alkoi piirretty televisiosarja The Archie Show, jossa vakiohahmot kokosivat yhtyeen nimeltä The Archies. "Yhtye" teki oikeita levyjäkin, joista Sugar, Sugar nousi Yhdysvaltain listaykköseksi vuonna 1969.
The CW -kanavan draamasarja Riverdale perustuu Justus-sarjakuvan hahmoihin.
Osake
Osuuskuntien osakkeet
Osuuskunnan osakkeella ei lähtökohtaisesti ole äänioikeutta. Osakkeen äänioikeudesta ja oikeudesta osuuskunnan varoihin ja ylijäämään voidaan määrätä osuuskunnan säännöissä.
Mustaa vettä
Kappaleet
Kaikki kappaleet säveltänyt Ile Kallio.
Ammunnan Euroopan-mestaruuskilpailut 2008
Euroopan ampumaurheiluliiton (ESC) Euroopan-mestaruuskilpailut ilma-aseilla järjestettiin Sveitsin Winterthurissa 24.2.-1.3.2008, haulikkolajien Kyproksen Nikosiassa 7.-13.7.2008 ja nuorten pistooli-, kivääri-, ja riistamaalilajit Tšekin Plzeňissä 8.-11.7.2008.
Uudet ennätykset
Kilpailuissa syntyneet uudet tai sivuavat maailman- ja euroopanennätykset.
Kilpailuissa syntyneet uudet tai sivuavat maailman- ja Euroopanennätykset.
Meranian Agnès
Meranian Agnès (noin 1176–1201) oli saksalainen aatelisneito, Meranian markiisin Berthold IV:n tytär. Filip II:n puolisona hänestä tuli Ranskan kuningatar.
Tästä avioliitosta syntyi kaksi lasta:
Filip oli mennynt ensimmäisen vaimonsa kuoleman jälkeen naimisiin tanskalaisen Ingeborgin kanssa, mutta ilmeisestikin rakasi Agnesia ja halusi erota Ingeborgista. Kirkko, Tanskan tai Ranskan kansa eivät hyväksyneet eroa, eikä Ingeborg itsekään muuttanut takaisin Tanskaan vaan jäi luostariin Ranskaan ja vetosi paaviin asemansa palauttamiseksi. Agnes ja Filip vihittiin 1196, Agnes asui hovissa ja eli kuningattaren tavoin ja heille syntyi kaksi lasta. Agnesin kuoltua 1201 Filip otti Ingeborgin takaisin.
Saksan ilmasto
Saksan ilmasto on suuressa osassa maata lauhkea meri-ilmasto. Etelämpänä mantereisempi ilmasto tuo enemmän vaihtelua: kuumemmat kesät ja kylmemmät talvet. Lisäksi Alpeilla ja paikoin Keski-Saksan ylängöillä on vuoristoilmasto. Golf-virta tuo lämpöä pohjoiseen ja matalapaineet kuljettavat sitä Pohjanmeren rannikolle, missä lämpötilat ovat useita asteita leveyspiirin keskiarvoa ylempänä. Saksa on yhtä pohjoisessa kuin Labradorin niemimaa tai Siperia, mutta niitä selvästi lämpimämpi alue.
Alueelliset erot
Pohjois-Saksan alangolla ilmasto on viileätalvinen ja lämminkesäinen. Esimerkiksi Berliinissä keskimääräinen alin lämpötila on vajaan kaksi celsiusastetta pakkasen puolella joulu-, tammi- ja helmikuussa. Kuumimmat kuukaudet ovat heinä ja elokuu, jolloin keskimääräinen ylin lämpötila on 24 astetta. Sateita saadaan ympäri vuoden 30–70 mm kuussa.
Keski- ja ääriarvoja
Saksan ilmastotilastot on laskettu kaudelle 1961-1990. Vuoden keskilämpötila on suuressa osassa maata 6 ja 10 asteen välillä, maan länsiosan suurissa jokilaaksoissa 10-12 astetta ja vuoristoissa paikoin pakkasen puolella. Päiviä, jolloin lämpötila käy pakkasen puolella on 37-297 päivää vuodessa. Vähiten tällaisia päiviä on Düsseldorfin seudulla. Koko vuorokauden lämpötila on pakkasella 8-212 päivää. Trooppisia öitä (alin lämpötila yli 20 C) on keskimäärin 0-3 kappaletta, mutta esimerkiksi kesällä 2010 niitä oli Berliinin suunnalla 12 kpl.
Jouhi
pienoiskuva|Hevonen huiskii häntäjouhillaan Jouhi on pitkä ja melko jäykkä eläimen karva. Erityisesti nimitystä käytetään pitkistä hevosen harjan ja hännän karvoista, mutta sana esiintyy myös puhuttaessa esim. hylkeen turpajouhista.
Puhdistetut ja lajitellut hevosenjouhet olivat vielä 1900-luvun alkupuoliskolla tärkeä tuote moneen käyttötarkoitukseen. Kauppatavarana hevosen häntäjouhien pituuden tuli olla vähintään 60 senttimetriä ja harjajouhien 30–50 cm. Häntäjouhet keitettiin puhtaassa vedessä ja kammattiin häkilällä, jolloin saatiin erotelluksi pitkät ja lyhyet jouhet toisistaan. Parhaat pitkät valkoiset jouhet käytettiin viulun jousiin ja halvemmat värilliset jouhet kudontaan ja palmikointiin.
Jouhikudonnaiset valmistettiin joko kokonaan jouhista tai sekarakenteisina, jolloin kude oli jouhta ja loimet puuvillaa, manilahamppua tai muuta vastaavaa. Yksinomaan jouhista valmistettuja tuotteita olivat esimerkiksi siivilän pohjat, seulakankaat ja huonekalukankaat. Sekarakenteisia tuotteita olivat muun muassa lakit, joustavat alusvuorit ja punontatuotteet.
Lyhyemmät harjajouhet puhdistettiin kuumalla vedellä ja höyryllä, jolloin ne myös kihartuivat. Siksi niitä nimitettiin käherretyiksi jouhiksi. Ne olivat parasta täyteainetta huonekaluihin, patjoihin, satuloihin ja tyynyihin, mutta jouhien kalleuden vuoksi mukaan sekoitettiin usein halvempia kuituja. Lyhimpiä käherrettyjä jouhia käytettiin myös narujen ja köysien punomiseen sekä muun muassa kengänpohjallisten valmistamiseen. Ylipäätään hyvät jouhet ovat kovia ja kimmoisia. Käytettyjen jouhien kimmoisuuden saa palautumaan, kun ne kiehauttaa ja kiertää keppien ympärille kuivumaan.
Iskelmä (lehti, 1960-luku)
thumb|Iskelmä-lehden numeron 8 / 1965 kannessa [[Kari Kuuva.]] Iskelmä oli nuorisomusiikin erikoislehti, joka ilmestyi 1960–1967. Lehteä julkaisi Scandia-Musiikki Oy, tosin viralliseksi julkaisijaksi oli merkitty Rytmi-musiikki. Sen päätoimittaja oli Antti Einiö ja toimitussihteeri Erkki Pälli. Muita toimittajia tai avustajia olivat muun muassa Markku Veijalainen, Christina "Chrisse" Johansson, Kari Helopaltio ja Lontoossa Hilkka Kantelinen. Lehteä julkaisevan Scandia-Musiikin leima näkyi lehdessä siten, että sen artistit saivat sivuilla näkyvän osan.
Lehti myönsi vuoden suosituimmalle artistille kunnianosoituksena ylennysmerkin: Brita Koivunen oli vuoden 1960 suosituin kotimainen laulajatar, The Strangers vuoden 1962 suosituin yhtye, Anki Lindqvist sai kunnianosoituksen vuosina 1966 ja 1967 sekä Danny kerran. Lehti julkaisi myös levyjen myyntitilastoja.
Lehti lopetettiin kannattamattomana 1967.
Takkukotilo
Takkukotilo (Trichia hispida) on pieni noin 5 mm kokoinen kotilo. Nimensä se on saanut sen kuoressa olevista pienistä karvoista. Sen väritys on vaalea, usein haalean keltainen. Takkukotiloilla ei ole suurta merkitystä tuholaisena.
Takkukotiloita tavataan valoisissa metsissä lähes koko Euroopassa eteläisimpiä niemimaita lukuun ottamatta.
David Kaufman
David Kaufman (s. 23. heinäkuuta 1961 Saint Louis, Missouri) on yhdysvaltalainen näyttelijä, joka tunnetaan paremmin äänirooleistaan piirrossarjoissa.
Ura
Kaufman aloitti näyttelemisen jo nuorena Saint Louisissa ja 18 vuotta täytettyään hän lähti opiskelemaan teatteria Kalifornian yliopistoon Los Angelesiin. Kaufman ehti jo ennen teatteriopintojaan näytellä televisiosarjoissa, kuten Pieni talo preerialla, Remington Steele – huijari vai herrasmies, Father Murphy ja Down to Earth.
Perhe
Kaufman on ollut vuodesta 1990 lähtien naimisissa näyttelijä Lisa Picotten kanssa ja heillä on yksi lapsi, joka syntyi vuonna 2002.
FC TVMK
FC TVMK on entinen tallinnalainen jalkapalloseura. Seura voitti Meistriliigan kaudella 2005. Vuonna 2008 seura lopetti toimintansa talousvaikeuksien vuoksi.
Historia
Virallisesti TVMK perustettiin vuonna 1990, mutta sen samanniminen edeltäjä perustettiin jo vuonna 1951. Kirjaimet TVMK tulevat sanoista Tallinna Vineeri- ja Mööblikombinaat. Joukkue on kuulunut Viron uudelleenitsenäistymisen jälkeen sarjan kärkipään joukkueisiin ja voittanut lukuisia mitaleita.
Lyhyen historiansa aikana TVMK on tunnettu lukuisilla nimillä. Vuonna 1992 se vaihtoi nimekseen TVMV, 1993 Nikol, mistä eriytyi myöhemmin FC Lantala ja TVMK jatkoi nimellä FC Tevalte, myöhemmin Tevalte-Marlekor ja Marlekor ennen kuin vuonna 1997 palasi nykyiseen nimeensä.
Kaudella 2008 seura ajautui talousvaikeuksiin ja toiminnan jatkuminen oli vaakalaudalla. Joukkue kuitenkin pelasi poikkeusluvalla sarjakauden loppuun, mutta se tiputettiin viimeiseksi. Kauden loputtua sekä pääsarjassa pelannut edustusjoukkue että toiseksi korkeimmalla sarjatasolla pelannut kakkosjoukkue lopettivat toimintansa.
TVMK:n menestys kausittain
* nimellä Marlekor Tallinn
Wilhelm Lagus
Henkilöhistoria
Laguksen vanhemmat olivat professori Wilhelm Gabriel Lagus ja Hedvig Maria af Tengström. Hän pääsi ylioppilaaksi Porvoon lukiosta 1839 ja valmistui filosoian kandidaatiksi ja maisteriksi 1844 sekä lisensiaatiksi ja tohtoriksi 1847. Lagus toimi Helsingin yliopiston kirjaston ylimääräisenä amanuenssina 1844–1854 ja yliopiston kreikan kirjallisuuden dosenttina 1846–1857. Hän oli itämaiden kirjallisuuden professorina 1857–1866, kreikan kirjallisuuden professorina 1866–1886, yliopiston vararehtorina 1875–1878 ja rehtorina 1878–1884. Lagus oli lisäksi yliopiston raha– ja mitalikokoelman esimies 1863–1892, Viipurilaisen osakunnan inspehtori 1868–1881, filosofisen tiedekunnan promoottori 1869 sekä yliopiston soittokunnan inspehtori 1874–1881. Hän oli Muinaistieteellisen toimikunnan puheenjohtaja 1884–1887 ja Suomen tiedeseuran puheenjohtaja 1864–1865. Lagus sai professorin arvonimen 1854 ja hänestä tuli kanslianeuvos 1871 ja valtioneuvos 1883. Lagus aateloitiin 1880. Hän osallistui tämän jälkeen aatelissäädyssä sukunsa edustajana valtiopäiville 1882, 1885 ja 1891. Lagus omistautui professorina Helsingissä aluksi orientalistiikalle ja julkaisi muun muassa uraauurtavan arabian oppikirjan sekä kirjoitti nykypersian kieliopin, jota tosin ei koskaan painettu.
Nikola Tesla
Nikola Tesla (10. heinäkuuta 1856 – 7. tammikuuta 1943) oli serbialais-yhdysvaltalainen fyysikko ja keksijä. Häntä pidetään yhtenä nykyhistorian merkittävimmistä keksijöistä. Hän osallistui muun muassa nykyaikaisen sähköenergian jakelulle ja käytölle keskeisten vaihtovirran, monivaihejärjestelmän ja oikosulkumoottorin kehittämiseen. Useiden Teslan patenttien hyödyntäminen onnistui vasta hänen kuolemansa jälkeen.
Tesla on myös yksi radiotekniikan varhaisista kehittäjistä.
Teslan mukaan on nimetty magneettivuon tiheyden yksikkö tesla, henkilöautojen valmistaja Tesla sekä Belgradin Nikola Teslan lentoasema.
Den of Thieves
Den of Thieves on vuonna 2018 ensi-iltansa saanut yhdysvaltalainen toimintaelokuva, jonka on ohjannut Christian Gudegast. Joissain maissa elokuva julkaistiin nimellä Criminal Squad. Sen ensi-ilta oli Yhdysvalloissa 19. tammikuuta 2018.
Nikola Tesla
Tesla ei koskaan saanut Nobelin palkintoa, mutta hän sai lukuisia muita palkintoja.
Lapsuus
Nikola Tesla syntyi serbialaiseen perheeseen 10. heinäkuuta 1856 Smiljanissa Likassa, joka kuului silloin Itävallan keisarikuntaan, nykyisin Kroatiaan. Hänen isänsä oli serbialaisortodoksinen pappi, ja hänen äitinsä suunnitteli kodinkoneita.
Den of Thieves
Helmikuussa 2018 vahvistettiin tieto tulevasta jatko-osasta.
Juoni
Los Angelesin seriffin erikoisyksikkö yrittävät pysäyttää menestynyttä ryöstäjäjoukkoa joiden uusin idea on päästä käsiksi mahdottomana ryöstettävänä pidetyn Yhdysvaltain keskuspankin Los Angelesin rahavarastoihin.
Nikola Tesla
Opinnot
Koulunkäynnin Tesla aloitti vuonna 1862 Karlovacissa. Neljän opintovuoden pituiseksi suunnitellun lukio-opintojakson Gimnazije Karlovacissa hän suoritti kolmessa vuodessa. Tesla osoitti koulussa suurta lahjakkuutta matematiikassa. Hänen isänsä oli toivonut hänestä pappia, mutta Nikolan sairastuttua teini-ikäisenä vakavasti hän suostui päästämään poikansa insinöörikouluun.
Grazin Polyteknillisessä Korkeakoulussa Itävallassa Tesla opiskeli vuodesta 1875 lähtien. Vuonna 1878 Tesla sai työn piirtäjänä insinööritoimistossa Sloveniassa Mariborissa ja vietti epäsäännöllistä elämää. Vuonna 1880 hän lähti sukulaisten avustamana opiskelemaan Prahaan ja osallistui Karl-Ferdinandin yliopiston luennoille.
Den of Thieves
Tuotanto
Den of Thieves on ohjaaja Christian Gudegastin esikoisohjaus. Sen kuvaukset tapahtuivat suurimmaksi osaksi Yhdysvalloissa Atlantan kaupungissa.
Nikola Tesla
Työuran alku Euroopassa
Tesla oli aluksi suunnitellut erikoistuvansa fysiikkaan ja matematiikkaan, mutta sitten hänen kiinnostuksensa vaihtui sähköön.
Den of Thieves
Vastaanotto
30 miljoonaa dollaria vaatinut elokuva on menestynyt hyvin keräämällä 80 miljoonaa lipputuloina. Rotten Tomatoes -sivuston arvostelijat antoivat sille arvosanaksi 41%, ja sivuston käyttäjät arvosanan 63%. Metacritic-sivuston 24 kriitikkoa antoi sille 49/100 pistettä ja käyttäjät 6,5/10. CinemaScopen (asteikolla A+ – D-) elokuvan arvosana on B+. Suomalaisen Episodi.fi-sivuston arvostelija Matti Komulainen antoi elokuvalle 3/5 tähteä kehumalla toimintakohtauksia ja aidolta vaikuttavia autostuntteja.
Nikola Tesla
Työuran alku Euroopassa
Vuonna 1881 Tesla sai työpaikan Unkarissa Budapestin Lennätinlaitoksessa ja upouudessa Puhelinlaitoksessa. Hän paransi puhelinjärjestelmää niin, että hänestä tuli yhtiön johtava sähköasentaja. Budapestissa hän keksi ratkaisun pyörivän magneettikentän ongelmaan sekä idean oikosulkumoottorista.
Vuonna 1882 Tesla aloitti työt Pariisissa Continental Edison Companyssä ensin uusien hehkulamppuvalaistusasennusten ja sitten muun muassa moottoreiden sähkösuunnittelun parissa. Hän matkusti vuonna 1883 ympäri Ranskaa ja Saksaa Edisonin asiantuntijana. Hän rakensi Strasbourgissa ollessaan vuonna 1883 toimivan oikosulkumoottorin prototyypin. Kun kukaan ei kiinnostunut siitä Euroopassa, Tesla otti vastaan työpaikan Thomas Edisonin yhtiöstä New Yorkissa.
Den of Thieves
Jatko-osa
Helmikuussa 2018 vahvistettiin Gudegastin palaavan käsikirjoittajaksi tulevaan jatko-osaan. Samalla vahvistettiin päänäyttelijöiden jatkavan rooleissaain.
Nikola Tesla
Ura Yhdysvalloissa
Tesla muutti Yhdysvaltoihin vuonna 1884 ja sai seitsemän vuotta myöhemmin maan kansalaisuuden. Hänet palkattiin heti Thomas Edisonin tutkimuslaboratorioon. Tesla kehitti Edisonin dynamoja tämän laboratoriossa New Jerseyssä. Siinä kun Tesla kannatti vaihtovirtaa, Edison oli tasavirran kannattaja. Tämä aiheutti heidän välilleen monivuotisen kiistan, jossa ylivoimaiseksi osoittautunut vaihtovirta lopulta sai hallitsevan aseman tekniikan markkinoilla.
Tesla tutustui vuonna 1885 kahteen liikemieheen, joiden tuella hän perusti Tesla Electric Light and Manufacturing -yhtiön. Hän sai useita patentteja yhtiönsä nimiin. Kun hänen kumppaninsa halusivat yhtiön keskittyvän sähkön tarjoamiseen, he hylkäsivät Teslan, ottivat yhtiön immateriaalioikeudet itselleen ja perustivat uuden yhtiön. Sen jälkeen Tesla joutui hankkimaan elantonsa ojankaivajana kahden dollarin päiväpalkalla.
Tesla tapasi vuonna 1887 kaksi sijoittajaa, jotka suostuivat tukemaan Tesla Electric Companyn perustamista. Tesla perusti laboratorion Manhattanille. Siellä hän kehitti vaihtovirtainduktiomoottorin ja ratkaisi sillä useita teknisiä ongelmia, jotka olivat vaivanneet muita malleja. Westinghouse Company halusi lisensoida Teslan kehittämän teknologian ja maksoi siitä esimaksun sekä tekijänpalkkiot jokaisesta hevosvoimasta.
Tesla kehitti monivaihevaihtovirran generaattoreita, moottoreita ja muuntajia. Hän sai 40 patenttia järjestelmälleen. Hän esitteli moottorinsa ja sähköjärjestelmänsä vuonna 1888 julkaisussaan “A New System of Alternating Current Motors and Transformers”.
thumb|Tesla esittelemässä langatonta energiansiirtoa vuonna 1891 New Yorkissa. Teslan vaihtovirta kilpaili 1880-luvun lopulla Thomas Edisonin tasavirran kanssa. Vaihtovirta oli Edisonin mukaan vaarallisempaa kuin tasavirta, mutta Westinghouse tuki vaihtovirtaa, koska sen avulla voitiin siirtää tehoa pitemmän etäisyyden päähän. Tesla myi patenttinsa George Westinghouselle, sillä yhtiöllä oli pulaa pääomasta. Patenteista tuli myöhemmin hyvin tuottoisia.
Westinghouse pyysi Teslaa esittelemään vaihtovirtavalaistusta Chicagon maailmannäyttelyssä 1893. Valaistukseen käytettiin enemmän lamppuja kuin koko Chicagon kaupungissa oli. Sen ohella yleisöä hämmästytti esimerkiksi sähkövalaistus, jossa ei ollut johtoja. Myöhemmin Tesla auttoi Westinghousea saamaan sopimuksen sähkön tuottamiseen Niagaran putouksilla maailman ensimmäisellä suuren luokan vaihtovirtavoimalaitoksella. Putouksien valjastaminen sähköntuotannolle oli ollut Teslan lapsuudenhaave.
Tesla luennoi 1890-luvulla tiedeyhteisölle useasti Yhdysvalloissa ja Euroopassa. Hänen keksinnöistään kirjoitettiin paljon niin tieteen alan julkaisuissa kuin tavallisissakin lehdissä. Tesla itse kirjoitti paljon Electrical Experimenter -lehteen.
Teslan laboratorio Manhattanilla kärsi tulipalosta vuonna 1895, ja Teslan muistiinpanot ja prototyypit tuhoutuivat.